জো রুট

জোসেফ এডওয়ার্ড রুট (ইংরেজি: Joseph Edward Root; জন্ম: ৩০ ডিসেম্বর, ১৯৯০) দক্ষিণ ইয়র্কশায়ারের শেফিল্ড এলাকার ডোরেতে জন্মগ্রহণকারী বিখ্যাত ইংরেজ ক্রিকেটার। ইংল্যান্ড ক্রিকেট দলের পক্ষ হয়ে ডানহাতি ব্যাটসম্যান ও মাঝে মাঝে অফ-স্পিনারের ভূমিকায় অবতীর্ণ হন তিনি; যা সাবেক ইংল্যান্ড দলনেতা মাইকেল ভনের মাঝে দেখা যায়। লক্ষ্যণীয় যে, রুট ভনের ভক্ত ও তাকে অনুসরণ করেই ক্রিকেট খেলায় উজ্জ্বীবিত হয়েছেন তিনি। রুট ও ভন - উভয়েই শেফিল্ড কলেজিয়েট ক্রিকেট ক্লাবে খেলা শুরু করেছিলেন। অধিকাংশ সময়ই মাঝারিসারির ব্যাটসম্যান হিসেবে মাঠে নেমে থাকেন। প্রথম-শ্রেণীর কাউন্টি ক্রিকেটে ইয়র্কশায়ার কাউন্টি ক্রিকেট ক্লাবে খেলে থাকেন জো রুট। একসময় টেস্ট ক্রিকেট র‌্যাঙ্কিংয়ে তিনি বিশ্বের ১নং ব্যাটসম্যান ছিলেন। রুটের ভাই বিলি এমসিসিতে তরুণ ক্রিকেটার হিসেবে খেলছেন। তিনি হেলেন ও ম্যাট দম্পতির জ্যেষ্ঠ সন্তান। তার দাদা জিওফ রুট অনেক বছর ইয়র্কশায়ার লীগে রথারহ্যাম ক্রিকেট ক্লাবের অধিনায়ক ছিলেন। কিন্তু জো তার বাবার পদাঙ্ক অনুসরণ করে শেফিল্ড কলেজিয়েট ক্রিকেট ক্লাবে যোগ দেন। সেখানে ইয়র্কশায়ারের তরুণ বয়সীদের কোচের নজর কাড়েন ও ১১ বছর বয়সে ইয়র্কশায়ার স্কুলস’ দলে খেলেন। নর্থ নটিংহ্যামশায়ারের ওয়ার্কসপ কলেজে অধ্যয়ন করে সেখানে থেকে ক্রিকেটের উপর বৃত্তি লাভ করেন। প্রথম মৌসুমেই তিনি দুই হাজারের অধিক রান করেন ৫০-এরও বেশি গড়ে। এরপর তিনি সর্বকনিষ্ঠ খেলোয়াড় হিসেবে ইয়র্কশায়ার ক্রিকেট একাডেমি থেকে ১৩ বছর বয়সে বৃত্তি লাভ করেন। ২০০৫ সালে ডেইলি টেলিগ্রাফের বানবুরি উৎসবের বৃত্তিপ্রাপক হন। ২০১২-১৩ মৌসুমে ভারত সফরে রুট মনোনীত হন। নাগপুরে অনুষ্ঠিত ৪র্থ টেস্টের মাধ্যমে অভিষেক ঘটে তার। সাবেক ইংরেজ অল-রাউন্ডার পল কলিংউডের কাছ থেকে ৬৫৫তম খেলোয়াড় হিসেবে ক্যাপ নেন। ৬ নম্বরে ব্যাটিংয়ে নেমে ২২৯ বলের সাহায্যে ৭৩ রান করেন। কেভিন পিটারসনের সাথে তিনিও দলের সর্বোচ্চ রান সংগ্রহকারী হিসেবে দলের মোট রান সংখ্যাকে ৩৩০-এ নিয়ে যান। এরপর তিনি পিযুষ চাওলা’র হাতে কট এন্ড বোল্ড হন। দ্বিতীয় ইনিংসে অপরাজিত ২০ রান করে দলকে ড্রয়ের পথে নিয়ে যান যাতে দলের জয়ের জন্য ১৯৮৪-৮৫ মৌসুমের পর রেকর্ডসংখ্যক রান করতে হতো। ২০ ডিসেম্বর, ২০১৪ তারিখে ২০১৫ সালের ক্রিকেট বিশ্বকাপে অংশগ্রহণের জন্য ইংল্যান্ড তাদের ১৫-সদস্যের চূড়ান্ত তালিকা প্রকাশ করে। ১ মার্চ, ২০১৫ তারিখে ওয়েলিংটন ওয়েস্টপ্যাক স্টেডিয়াম অনুষ্ঠিত গ্রুপ পর্বের ৪র্থ খেলায় শ্রীলঙ্কা দলের বিপক্ষে ১০৮ বলে ১২১ রান করেন। এরফলে ডেভিড গাওয়ারকে পাশ কাটিয়ে বিশ্বকাপে সর্বকনিষ্ঠ ইংরেজ ক্রিকেটার হিসেবে সেঞ্চুরি করেন। এছাড়াও খেলায় তিনি তার সর্বোচ্চ সংগ্রহ করেন। কিন্তু, লাহিরু থিরিমানে (১৩৯*) ও কুমার সাঙ্গাকারার (১১৭*) নৈপুণ্যে তার দল ৯ উইকেটের ব্যবধানে শোচনীয়ভাবে পরাজিত হয়। ২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভুক্ত করেন। Danny, Hall। "Root is ready to branch out"। ESPNcricinfo। সংগ্রহের তারিখ ২২ জানুয়ারি ২০১০।  অজানা প্যারামিটার |1= উপেক্ষা করা হয়েছে (সাহায্য) "Root ready for India examination – Elite Player Development – England – News – ECB"। www.ecb.co.uk। ৪ জুন ২০১১ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১০।  http://www.espncricinfo.com/mcc/content/story/555614.html "English cricket team in India – 4th Test"। ESPNcricinfo। সংগ্রহের তারিখ ১৪ ডিসেম্বর ২০১২।  "Cricket World Cup: England recall Gary Ballance to one-day squad"। BBC। সংগৃহীত 20 December 2014 "Joe Root scores fourth ODI century during ICC Cricket World Cup 2015 against Sri Lanka in Pool A Match 22 at Wellington"। Cricket Century। ১ মার্চ ২০১৫। সংগ্রহের তারিখ ১ মার্চ ২০১৫।  "Test cricket's young Fab Four"। ESPNcricinfo।  "Virat Kohli, Joe Root, Steven Smith, Kane Williamson 'Fab Four' of Tests: Martin Crowe"। The Indian Express।  ইয়ন মর্গ্যান ইংল্যান্ড ক্রিকেট দল ২০১৫ অ্যাশেজ সিরিজ ২০১৩ নিউজিল্যান্ড ক্রিকেট দলের ইংল্যান্ড সফর ক্রিকেট প্রবেশদ্বার ইএসপিএনক্রিকইনফোতে জো রুট (ইংরেজি) ক্রিকেটআর্কাইভে জো রুট (সদস্যতা প্রয়োজনীয়) (ইংরেজি) Joe Root's profile page on Wisden Official website (English) ওয়েব্যাক মেশিনে আর্কাইভকৃত ৩১ জুলাই ২০১৯ তারিখে